ལོ་གསུམ་པའི་དཔེ་འཁྲིད་ནི་ཞང་ཞུང་སྙན་བརྒྱུད་བཀའ་བརྒྱུད་བསྐོར་བཞིའི་སྐོར་ལ་རེད།ལོ་གསུམ་པའི་དཔེ་འཁྲིད་ཀྱི་དུས་ཡུན་རིང་ལོ་གསུམ་པའི་སློབ་དུས་དང་པོའི་སྐབས་སུ་ཞང་ཞུང་སྙན་བརྒྱུད་ཀྱི་ཁྲིད་རིམ་ལག་ལེན་དང་།རྫོགས་པ་ཆེན་པོ་ཞང་ཞུང་སྙན་བརྒྱུད་ལས་རྒྱུད་བུ་ཆུང་བཅུ་གཉིས་དང་།རྫོགས་པ་ཆེན་པོ་སྐུ་གསུམ་རང་ཤར་ལས་སྒོམ་སྐྱོན་སོ་ལྔའི་སྐོར་དང་།བདེར་གཤེགས་དགོངས་བརྒྱུད་དགུ་དང་།འཇའ་ལུས་འཕོ་ཆེན་ཉེར་བཞིའི་རྣམ་ཐར་སོགས་ལ་འཁྲིད་གཞུང་ལེགས་པར་གནང་བ་དང་།སློབ་དུས་དེའི་སྐབས་སུ་སློབ་མ་རྣམ་པས་ཨ་གཏད་དང་ཁྲེགས་ཆོད་ལ་སྦྱོང་པ་ཉམས་ལེན་སོགས་གནང་ཡོད་པ་རེད།།ལོ་གསུམ་པའི་སློབ་དུས་གཉིས་པའི་སྐབས་སུ་ལྷག་མཐོང་འོད་གསལ་གྱི་ཁྲིད་དང་།སྣང་གསལ་ནམ་མཁའི་ཏིང་ངེ་འཛིན་ལ་སྦྱང་བ་དང་།རྫོགས་པ་ཆེན་པོ་ཞང་ཞུང་སྙན་བརྒྱུད་ལས་སྒྲོན་མའི་འགྲེལ་བ་ཉི་འོད་རྒྱན་དང་།མན་ངག་ལེའུ་བརྒྱད་པ་བཅས་ལ་གཞུང་ཁྲིད་དང་ཉམས་ལེན་གདམས་པ་སོགས་ཟབ་རྒྱས་གནང་བ་དང་།སློབ་དུས་དེའི་སྐབས་སུ་སློབ་མ་རྣམ་པས་སྣང་གསལ་ནམ་མཁའི་ཏིང་ངེ་འཛིན་ལ་སྦྱོང་པ་ཉམས་ལེན་གང་འགབ་གནང་ཡོད།